b"\n_START_ARTICLE_\nFerrocarril Transcaspi\xc3\xa0\n_START_PARAGRAPH_\nEl ferrocarril Transcaspi\xc3\xa0 fou una via f\xc3\xa8rria estrat\xc3\xa8gica de l'Imperi Rus. El 1880 el general Annenkov va comen\xc3\xa7ar la conquesta de les estepes del Turkmenistan a l'est de la mar C\xc3\xa0spia i es va construir una l\xc3\xadnia f\xc3\xa8rria des de Krasnovodsk que acompanyava a les tropes i n'assegurava els subministraments. El 1905 es va unir a Taixkent la l\xc3\xadnia Turksib (Turquestan-Sib\xc3\xa8ria) que venia del nord, deixant els estats musulmans de l'\xc3\x80sia central encerclats. De la l\xc3\xadnia Transcaspi\xc3\xa0 es va fer una branca al sud de Merv, fins a Kushka a la frontera afganesa, com una amena\xc3\xa7a per Herat (la l\xc3\xadnia brit\xc3\xa0nica Quetta-Chaman coneguda com a Sukkur, amena\xc3\xa7ava al sud-est a Kandahar)."